Paul Beatty

Paul Beatty (s. 1962 Los Angeles) on yhdysvaltalainen kirjailija. Hänelle myönnettiin vuoden 2016 Booker-palkinto teoksesta The Sellout (2015). Palkinto myönnettiin ensimmäisen kerran yhdysvaltalaiselle kirjailijalle.

 Ura 

Beatty on suorittanut MFA-tutkinnon luovasta kirjoittamisesta Brooklyn Collegessa ja MA:n psykologiasta Bostonin yliopistosta.

Beatty kruunattiin 1990 Nuyorican Poets Cafén ensimmäiseksi lavarunouden mestariksi.Aptowicz, Cristin O’Keefe: Words in Your Face. A Guided Tour Through Twenty Years of the New York City Poetry Slam, s. 45. Berkeley: Soft Skull Press, 2008. .  Titteliin liittyi muun ohessa kustannussopimus hänen ensimmäisen runokirjansa Big Bank Take Little Bank (1991) julkaisusta.Aptowicz 2008, s. 46. Toinen runokirja, Joker, Joker, Deuce, ilmestyi 1994, ja hän esitti runojaan MTV:llä ja PBS:llä (sarjassa The United States of Poetry).Aptowicz 2008, s. 80. Vuonna 1993 hän sai apurahan Foundation for Contemporary Arts -säätiöltä.

Beattyn ensimmäinen romaani The White Boy Shuffle (1996) sai myönteisen arvion The New York Timesin kriitikolta Richard Bernsteinilta, joka luonnehti kirjaa ”mustan Amerikan lahjakkaan ytimen satiirisen vihan purkaukseksi”.Bernstein, Richard: Black Poet’s First Novel Aims the Jokes Both Ways. The New York Times 31.5.1996.  Toinen kirja Tuff (2000) sai myönteisen arvion Time-lehdessä.Tuff . Time Magazine 1.5.2000.  Beatty on toimittanut antologian Hokum afrikkalais-amerikkalaista huumoria (2006) ja kirjoittanut The New York Timesiin artikkelin samasta aiheesta.Beatty, Paul: Black Humor. The New York Times 22.1.2006.  Vuonna 2008 ilmestynyt romaani Slumberland kertoo Berliinissä asuvasta yhdysvaltalaisesta dj:stä. 

Romaanissaan The Sellout (2015) Beatty kuvaa urbaania farmaria, joka pyrkii palauttamaan orjuuden ja rotuerottelun kuvitteelliselle losangelesilaiselle asuinalueelle. Brittiläisessä The Guardianissa Elisabeth Donnelly kuvasi sitä sanoilla ”mestariteos, joka lujittaa Beattyn aseman Yhdysvaltojen hauskimpana kirjailijana”,Donnelly, Elisabeth:
 Paul Beatty on writing, humor and race: ’There are very few books that are funny’. The Guardian 10.3.2015.  kun kriitikko Reni Eddo-Lodge puolestaan sanoi sitä ”satiirin pyöritykseksi” ja jatkoi: ”Teoksen The Sellout juoni on pelkkää ristiriitaa. Juonenkulku on realistisena uskottava mutta silti niin surrealistinen, että se herättää ihmetystä.”Eddo-Lodge, Reni: The Sellout by Paul Beatty review – a whirlwind satire about racial identity. The Guardian 11.5.2016.  Beatty kirjoitti kirjaa viisi vuotta.First American Winner, Man Booker Prize Swiftian Hero. The Economist. 

The Sellout sai vuonna 2015 National Book Critics Circle Award -kaunokirjallisuuspalkinnonSandhu, Sukhdev:
 Paul Beatty: ’Slam poetry, TED talks: they’re for short attention spans’. The Guardian 24.6.2016.  ja vuonna 2016 Booker-palkinnonSellout Wins 2016 Man Booker Prize . The Man Booker Prize. Alter, Alexandra: Paul Beatty Wins Man Booker Prize With ‘The Sellout’. The New York Times 25.10.2016. Viitattu 27.10.2016. . Beatty on ensimmäinen yhdysvaltalainen Man Booker -palkittu. Palkitun kansallisuudella ei vuodesta 2014 lähtien ole ollut merkitystä.Masters, Tim: Man Booker Prize: Paul Beatty becomes first US winner for The Sellout. BBC News 26.10.2016. 

 Palkinnot ja tunnustukset 
 2016 National Book Critics Circle Award (kaunokirjallisuus) teoksesta The Sellout.
 2016 Booker-palkinto teoksesta The Sellout.Kirjasampo.fi: Booker-palkinto Viitattu 2.7.2024.

 Teokset 

 Runot 
 Big Bank Take Little Bank. New York: Nuyorican Poets Cafe Press, 1991. .
 Joker, Joker, Deuce (1994). .

 Romaanit 
 The White Boy Shuffle. New York: Houghton Mifflin, 1996. .
 Tuff. New York: Alfred A. Knopf, 2000. .
 Slumberland. New York: Bloomsbury USA, 2008. .
 The Sellout. New York: Farrar Straus Giroux, 2015. .

 Toimittajana 
 Hokum. An Anthology of African-American Humor. New York: Bloomsbury USA, 2006. .

 Lähteet 

 Aiheesta muualla 
 African American Literature Book Club for Paul Beatty. 
 Katkelmia teoksesta Slumberland BookBrowsessa. 
 Haastattelu Full Stopissa. 

Luokka:Yhdysvaltalaiset kirjailijat
Luokka:Vuonna 1962 syntyneet
Luokka:Elävät henkilöt